
На основу члана 44. и 66. Закона о локалној самоуправи (''Службени гласник РС'' број: 129/2007, 83/2014 – др. закон, 101/2016 – др. закон,  47/2018 и 111/2021 – др. закон), члана 60. Статута Града Сремска Митровица (“Службени лист Града Сремска Митровица“, бр. 3/2019 и 5/2019-испр.) и Уговора о гранту број: 81278019 закљученог дана 1.12.2021. године између града Сремска Митровица и ГИЗ-а, о донацији за спровођење пројекта „Креирамо могућности за кројење новог живота“ (у даљем тексту: пројекат) који финансира Немачка развојна сарадња, а спроводи ГИЗ у оквиру програма: „Инклузија Рома и других маргинализованих група у Србији“ – Иницијатива за инклузију 3, Правилника о додели бесповратних средстава за набавку нове опреме и материјала са територије Града Сремска Митровица лица која припадају категорији теже запошљивих број: 404-438/2021-II од 04.04.2022. године, градоначелница Града Сремска Митровица дана 06.04.2022. године расписује 
[bookmark: _GoBack]ЈАВНИ ПОЗИВ
ЗА ДОДЕЛУ БЕСПОВРАТНИХ СРЕДСТАВА   
ЗА НАБАВКУ НОВЕ ОПРЕМЕ У СВРХУ ГЕНЕРИСАЊА ПРИХОДА И СТВАРАЊА МОГУЋНОСТИ ЗА САМОЗАПОШЉАВАЊЕ И ПРОШИРЕЊЕ БИЗНИСА

1. Увод 
Град Сремска Митровица, као носилац пројекта, у партнерству са Регионалном развојном агенцијом Срем из Руме и Центром за економско унапређење Рома -  ЦЕУР, Кластером за социјално предузетништво Војводине и Унијом послодаваца Војводине,  спроводи локални пројекат „Креирамо могућности за кројење новог живота“ '' у оквиру немачке развојне сарадње, који спроводи ГИЗ: „Инклузија Рома и других маргинализованих група у Србији“ – Иницијатива за инклузију 3. 
Циљ пројекта је обезбеђивање подршке запошљавању и самозапошљавању Рома и других рањивих група кроз примену пре свега одрживих иновативних модела социјалног предузетништва и циркуларне економије.  
[bookmark: _Hlk34157809]Најважније активности пројекта се огледају кроз спровођење обука за Роме и друге рањиве групе у области зелене и циркуларне економије, посебно рециклаже текстила,  и стварање услова за започињањe и одржавањe пословања, сакупљање, сортирање и обраду текстила на специфичним и иновативним производним линијама, конфекцијског шивења и прављења производа од текстила и сл. На нивоу пројекта, обуке ће у складу са мапираним потребама и могућностима похађати више од 50 корисника док ће од тог броја десет особа бити подржано за стицање прихода кроз опремање са кућним шиваћим машинама, петнаест особа ће бити запослено код познатог послодавца, а 5 најбољих пословних идеја бити подржано финансијским средствима.

У оквиру пројекта „Креирамо могућности за кројење новог живота“ реализује се програм обезбеђивање средстава за набавку нове опреме у сврху генерисања прихода и стварања могућности за самозапошљавање и проширење бизниса из области одрживих иновативних модела социјалног предузетништва и циркуларне економије. 
2. Намена бесповратних средстава (субвенција)
Субвенција се додељује као једнократна бесповратна подршка у виду набавке нове опреме или материјала висини од 2.500 евра по фирми, доносно физичком лицу (највише до 293.075,75 динара), у сврху генерисања (стварања) прихода, које води ка покретању сопственог посла кроз самозапошљавање или регистрацији предузетничке радње, осим трговине на велико и мало и коцкарнице.
Набавку опреме и услуга врши Град Сремска Митровица у складу са потребама лица које се пријављују за ову меру, а на основу три међусобно упоредиве понуде/предрачуна које су достављене уз захтев са бизнис планом, уз прихватање обавезе да опрему која му се набави не сме отуђити. Опрема се предаје кориснику без права отуђења и иста остаје у власништву ГИЗ-а најраније до периода важења уговора између ГИЗ-а и Града Сремска Митровица. Након дефинисања права власништва између ГИЗ-а и Града Сремска Митровица, посебним правним актом, биће дефинисан однос Града Сремска Митровица и корисника опреме по питању коришћења исте.  
3. Општи услови јавног позива и висина средстава
Право на доделу субвенције за набавку опреме за генерисање (стварање) прихода имају физикча лица и ово право може се остварити под условом:
· Да су лица која конкуришу завршила Обуку за самозапошљавање у оквиру пројекта „Креирамо могућности за кројење новог живота“ или код других релевантних акредитованих институција које издају сертификат о завршеној обуци за почетнике у пословању (НСЗ, регионалне развојне агенције и др.),
· Да лица која конкуришу имају пребивалиште на територији Града Сремска Митровица;
· Да уредно, у складу са роковима доставе захтев са бизнис планом и најмање три међусобно упоредиве понуде/предрачуна за набавку опреме
· Да лице припада некој од следећих категорија теже запошљивих:
· Повратници из земаља ЕУ и осталих европских земаља,
· Маргинализоване категорије становништва;
· Радно способни корисници новчане социјалне помоћи;
· Лица без квалификација/са нижим квалификацијама (највише 4 степен стручне спреме);
· Вишкови запослених;
· Млади до 30 година старости;
· Млади који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама;
· Особе са инвалидитетом;
· Жртве трговине људима;
· Особе запослене на 50% радног времена;
· Жртве породичног насиља корисници/-це услуга Сигурне куће у Сремској Митровици;
· Дугорочно незапослени (незапослени дуже од 1 године);
· Жене старије од 50 година;
· Самохрани родитељи;
· Родитељи деце са сметњама у развоју.

· Лице које подноси захтев мора имати више од 16 година у тренутку подношења пријаве на јавни позив,
· Лице које подноси захтев прихвата обавезу да неће отуђити набављену опрему,
· Лице које подноси захтев прихвата обавезу повраћаја додељених средстава у случају непоштовања услова из овог Јавног позива и уговора,
Подносилац захтева може поднети само један захтев за доделу субвенција за набавку опреме за генерисање прихода.
Максималан износ додељених средстава за набавку опреме по бизнис плану износи 2.500 евра по у динарској противвредности према пројектном курсу.
Укупан износ додељених средстава за набавку опреме за генерисање прихода не може да пређе 12.500 евра у динарској противвредности према пројектном курсу.
4. Подношење захтева за субвенције – потребна документација

1) Образац пријаве са бизнис планом (Образац 1);
2) Изјава подносиоца захтева и припадности категорији теже запошљивих лица (Образац 2);
3) Потврда о завршеној обуци за самозапошљавање;
4) Најмање 3 понуде за опрему која се планира набавити;
5) Очитана лична карта или копија пасоша;

Град Сремска Митровица задржава право да тражи и друге доказе релевантне за одлучивање по захтеву подносиоца.
Даном подношења пријаве на Јавни позив сматра се дан пријема пријаве на шалтер бр 6 Градске управе за социјалну заштиту и заштиту животне средине Града Сремска Митровица. Ако је пријава послата препорученом пошиљком, даном пријема сматра се дан слања пријаве препорученом пошиљком.
ОДЛУЧИВАЊЕ О ДОДЕЛИ СУБВЕНЦИЈА
Одлука о одобравању субвенције доноси се на основу ранг-листе/листе реда првенства, а након провере испуњености услова Јавног позива и приложене документације и бодовања поднетог захтева са бизнис планом, у року од 30 дана од дана затварања конкурса. 
5. Критеријуми за избор корисника субвенције
Избор корисника субвенција утврђује се на основу броја бодова које подносилац пријаве оствари, а према следећим критеријумима
	[bookmark: _Hlk45100166]БОДОВНА ЛИСТА – СУБВЕНЦИЈЕ 

	Критеријуми
	Број бодова

	1.Поодносилац припада одређеној категорији теже запошљивог становништва
	Повратници, тражиоци азила, Роми
	15

	
	Радно способни корисници социјалне помоћи, жртве пордичног насиља, особе са инвалидитетом, жртве трговине људима, родитељи деце ометене у развоју
	12

	
	Лица без квалификација, жене старије од 50 година, млади до 30 година, млади са социјалним статусом
	8

	
	Дугорочно незапослени, вишкови запослених, самохрани родитељи
	5

	
	Остала незапослена лица
	0

	Максималан број бодова за критеријум 1
	40

	2.Подносилац захтева је лице које припада одређеној старосној групи
	Од 16 до 30 година
	5

	
	Од 30 до 40 година
	4

	
	Од 40 до 50 година
	3

	
	Од 50 до 60 година
	4

	
	Преко 60 година
	3

	Максималан број бодова за критеријум 2
	5

	3. Пол лица које подноси захтев
	Лице које подноси захтев је женског пола
	10

	
	Лице које подноси захтев је мушког пола
	5

	
	Максималан број бодова за критеријум 3
	10

	5. Место у којем се планира реализација плана генерисања прихода
	Сремска Митровица
	4

	
	Остала насеља града Сремска Митровица (Засавица, Јарак, Шашинци,...)
	5

	Максималан број бодова за критеријум 5
	5

	6. Врста делатности којом се подносилац захтева планира бавити
	Циркуларна економија
	5

	
	Производња и производно занатство
	4

	
	Услужно занатство, и остале услужне делатности, грађевинарство, превоз путника
	3

	
	Остале делатности
	1

	Максималан број бодова за критеријум 6
	5

	
7. Завршена Обуку за самозапошљавање у оквиру пројекта „Креирамо могућности за кројење новог живота“
	
10

	Максималан број бодова за критеријум 7
	10

	МАКСИМАЛАН БРОЈ БОДОВА
	75



Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом: два или више лица која припада одређеној категорији теже запошљивог становништва, лице које припада одређеној старосној групи, место у којем се планира обављање делатности. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.
6. Начин подношења захтева
Захтев са бизнис планом подноси се у једном примерку, непосредно на шалтеру бр 6. Градске управе за социјалну заштиту и заштиту животне средине или путем поште на прописаном обрасцу које се може преузети на сајту града Сремска Митровица http://www.sremskamitrovica.rs/ или у Канцеларији за локални економски развој града Сремска Митровица. 
Адреса за подношење захтева: Градска управа за социјалну заштиту и заштиту животне средине 22000 Сремска Митровица, Светог Димитрија бр. 13 са назнаком:
  Пријава за Јавни позив за доделу бесповратних средстава лицима која припадају категорији теже запошљивих 
 или на шалтеру Градске управе  за социјалну заштиту и заштиту животне средине радним данима од 07 до 15 часова. 
Конкурс је отворен до 20.04.2022. године.
ЗАКЉУЧИВАЊЕ УГОВОРА
Документација за закључење уговора:
1) [bookmark: _Hlk47606403]Фотокопија очитане личне карте подносиоца захтева;
2) Изјава корисника о коришћењу добијене опреме без права отуђења;
3) Изјаву да ће лице обављати одређену делатност у сврху генерисања прихода уз могућност да након 2 године региструје делатност уколико није регистрована;
4) Изјава да ће фирма пословати у нарадне две године- уколико је већ регистрована.
Незапослено лице је у обавези да планирану делатност у складу са поднетим захтевом са бизнис планом обаваља у сврху генерисања прихода које води ка покретању сопственог посла. Уговор се закључује након извршене провере исправности достављене документације за закључивање уговора.
ОБАВЕЗЕ ИЗ УГОВОРА
Корисник субвенције дужан је да:
1) Делатност за коју му је одобрена субвенција за набавку опреме, а у складу са поднетим захтевом са бизнис планом, обавља у сврху генерисања прихода које води ка покретању сопственог посла у наредне 2 године,
2) Омогући Граду Сремска Митровица и ГИЗ-у праћење реализације уговорних обавеза и увид у обављање делатности и стање опреме,
3) Обавести Град Сремска Митровица о свим променама које су од значаја за реализацију уговора, у року од осам дана од дана од дана настанка промене.
У случају неиспуњења или делимичног испуњења обавеза из уговора, корисник субвенције је у обавези да Град Сремска Митровица врати износ субвенције у вредности набављене и опреме.
ОСТАЛЕ ИНФОРМАЦИЈЕ
[bookmark: _Hlk10195208]Јавни позив је отворен  14 дана од  дана објављивања на  сајту Град Сремска Митровица,  а захтеви са бизнис планом се могу поднети најкасније до 20.04.2022. године у 15:00 часова.
Информације у вези са Јавним позивом могу се добити у Граду Сремска Митровица, Канцеларија за локални економски развој, тел: 022/215-2095,  Мирка Гмизић е-пошта: smkler@gmail.com 
За све заинтересоване који планирају да се јаве на овај Јавни позив обезбеђена је експертска/менторска подршка за израду пословног/бизнис плана и коплетирања пријаве. Менторску подршку пружа партнерска организација на пројекту Центар за економско унапређење Рома  (Контакт: Слађана Теодоровић, 064 943 29 09, е-mail: office.ceur@gmail.com).  

	Projekat: „ KREIRAMO MOGUĆNOSTI ZA KROJENJE NOVOG ŽIVOTA “ 
koji se implementira kroz program Nemačke razvojne saradnje „Inkluzija Roma i drugih marginalizovanih grupa u Srbiji“  koji sprovodi GIZ

